text: Mandag aften viste Kolding sin medfølelse for ofrene i Paris
  16 november 2015 kl. 08.29
  Mens der søndag var mindehøjtideligheder i Esbjerg og Vejle, så var der mandag aften i Kolding lejlighed til at vise medfølelse med terror-ofrene i Paris.
  Mandag aften klokken 18.30 var der fakkeltog på Akseltorv, hvor de omkring 600 fremødte markerede deres medfølelse med ofrene for terrorhandlingen i Frankrig og en fælles afstandstagen til de udemokratiske handlinger.
  Det var et upolitisk arrangement med taler, sang og ét minuts stilhed i faklernes skær. Talerne var de lokale folketingsmedlemmer Christian Rabjerg Madsen (S),  fødevareminister Eva Kjer Hansen (V) og Karina Adsbøl (DF). Derudover sang de fremmødte "Altid frejdig, når du går".
  
  